Svētes paliene

Svētes paliene ir īpaši aizsargājama dabas teritorija (dabas parks) Jelgavas novada Līvbērzes un Valgundes pagastā. Iekļauj Svētes un Lielupes palieni pie Svētes upes ietekas Lielupē. Aizsargājamā teritorija izveidota 2004. gadā kā dabas parks  platībā. Natura 2000 teritorija, putniem nozīmīga vieta.

Daļā teritorijas saglabājušās dabiskas un nepārveidotas palienes pļavas ar Svētes dabiskajiem upes vaļņiem un ieplakām. Pavasara palos plašas palienes teritorijas mēdz applūst, padarot liegumu sevišķi piemērotu caurceļojošajiem ūdensputniem.

Svētes paliene ir nozīmīga teritorija ūdensputniem pavasara caurceļošanas laikā. Teritorijā pulcējas caurceļojošie ūdensputni un bridējputni, to kopskaits var pārsniegt 20 000 īpatņu vienlaikus. Nozīmīgākās sugas — sējas un baltpieres zosis, kā arī ziemeļu gulbis. Nozīmīgā skaitā konstatēti arī garkakļi (ap 1500 īpatņu) un citu sugu pīles, gulbji, dzērves. Vasarā pļavas ir nozīmīga griežu un vēsturiski bijusi arī ķikutu ligzdošanas vieta.

 Atsauces 

 Ārējās saites 

 Svētes paliene, BirdLife International

Kategorija:Latvijas dabas parki
Kategorija:Natura 2000
Kategorija:Līvbērzes pagasts
Kategorija:Valgundes pagasts
Kategorija:Putniem nozīmīgās vietas Latvijā